Et jysk el-selskab har i år kapret flere tusind kunder fra SEAS-NVE, der ellers længe har haft nærmest monopol på salg af strøm, oplyser DR Sjælland, SEAS-NVE's nye store konkurrent hedder Nordjysk Elhandel. Selskabet gør sig bemærket ved at have sælgere stående ved indkøbscentre rundt omkring på Sjælland. - Vi oplever en stigende interesse for vores produkter, og vi kan se, at det virker, når vi står ude og taler med folk, siger Søren Bjerg Pedersen, der er privatkundeansvarlig i Nordjysk Elhandel. Han ønsker ikke at oplyse det præcise antal nye kunder på Sjælland, men de skal tælles i tusinder, siger han.

Referat:
Nu er der for alvor fyret op under konkurrencen på det sjællandske el-marked.